Richard Lásik

Richard Lásik (* 18. august 1992, Bratislava) je slovenský futbalový stredopoliar a reprezentant. Aktuálne pôsobiaci v talianskej tretej najvyššej futbalovej lige Serie C v klube Teramo Calcio.

 Klubová kariéra 
Svoju futbalovú kariéru začal v Slovane Bratislava, odkiaľ ešte ako dorastenec zamieril najprv do Akadémie Jozefa Vengloša a v roku 2007 odišiel vo svojich 15 rokoch do talianskeho klubu Brescia Calcio.

 Brescia Calcio 
Pred sezónou 2011/12 sa prepracoval do prvého tímu Brescie. V októbri 2013 predĺžil o dva roky s Bresciou zmluvu (pôvodne do júna 2015, novo do júna 2017).Lásik hráčom Brescie o dva roky dlhšie , Profutbal.sk, citováno 3. 10. 2013 Za klub počas svojho pôsobenia odohral celkovo 43 zápasov, v ktorých strelil jeden gól.

 MFK Ružomberok (hosťovanie) 
25. januára 2012 šiel hosťovať do konca sezóny do MFK Ružomberok, kde debutoval 9. marca v zápase proti Spartaku Trnava (remíza 0:0). Počas svojho pôsobenia nastúpil k 11 stretnutiam a strelil jeden gól v zápase proti domácemu klubu FC ViOn Zlaté Moravce (výhra Ružomberka 5:3).Zlate Moravce - Ružomberok 3:5, transfermarkt.it  Potom sa vrátil späť do Brescie.

 ŠK Slovan Bratislava 
V júni 2014 dostal od Brescie povolenie pripravovať sa s tímom slovenského majstra zo sezóny 2013/14 ŠK Slovan Bratislava, schyľovalo sa k prestupu do tohto mužstva.Brescia uvoľnila Lásika, prestupu do Slovana bránia už len formality , Profutbal.sk, citované 27. 6. 2014 Následne do mužstva prestúpil. 5. júla 2014 bol pri výhre 1:0 nad MFK Košice v slovenského Superpohári.Slovan oplatil Košiciam prehru v pohári , Profutbal.sk, citované 5. 7. 2014

 Reprezentačná kariéra 
Lásik pôsobil v mládežníckej reprezentácii Slovenska do 21 rokov, debutoval v roku 2012. Figuroval v kádri slovenského reprezentačného výberu U21 vedeného trénerom Ivanom Galádom v kvalifikácii na Majstrovstvá Európy hráčov do 21 rokov 2013 v Izraeli, v ktorej sa Slovensko prebojovalo do baráže proti Holandsku, ale obidvaja barážove zápasy prehralo zhodným výsledkom 0:2.Van Ginkel double puts Netherlands in command, UEFA.com, citované 22. 12. 2013 Clinical Netherlands too strong for Slovakia, UEFA.com, citované 22. 12. 2013 

 A-mužstvo 
Vo februári 2013 bol prvýkrát nominovaný trénerskou dvojicou Stanislav Griga a Michal Hipp do A-mužstva pre priateľský zápas s domácim Belgickom. 6. februára nastúpil v Bruggy v priebehu druhého polčasu na ihrisko a dve minúty pred koncom riadneho hracieho času strelil vyrovnávajúci gól na 1:1. Slovensko siahalo po remíze, ale nakoniec v zápase prehralo 1:2 gólom Driesa Mertensa z 90. minúty.

V marci 2013 figuroval v nominácii slovenského národného tímu pre kvalifikačný zápas s Litvou (22. marca) a priateľský zápas so Švédskom (26. marca, oba zápasy mali dejiska v Žiline na štadióne Pod Dubňom). Do zápasu proti Litve (ktorý skončil remízou 1:1) nezasiahol, kým v zápase so Švédskom odohral kompletný počet minút. Stretnutie sa skončilo bezgólovou remízou. Tretí štart v reprezentačnom A-mužstve si pripísal 7. júna 2013 proti Lichtenštajnsku, išlo o kvalifikačné stretnutie na MS 2014 (remíza 1:1).Kováčik: Hanba, hanba, hanba , Profutbal.sk, cit. 8. 6. 2013

 Reprezentačný góly 
Góly Richarda Lásika v A-mužstve Slovenska
   Dátum  Štadión  Súper  Skóre (min.)Počas zápasu Richard Lásik strelil gól (v tabuľke je zvýraznený) v poznačenej minúte zápasu a stanovil toto priebežné skóre.  Výsledok  Súťaž 1  6. 2. 2013  Jan Breydel Stadion, Bruggy, Belgicko  Belgicko  1:1(88.)   2:1   priateľský zápas

 Poznámky 

 Referencie 

 Externé odkazy 
 Profil hráča na stránke ŠK Slovan Bratislava
 Richard Lásik, Soccerway.com 

Kategória:Hráči ŠK Slovan Bratislava
Kategória:Slovenskí futbalisti
Kategória:Futbaloví stredopoliari
Kategória:Hráči Brescia Calcio
Kategória:Hráči MFK Ružomberok
Kategória:Osobnosti z Bratislavy